
RAPORT

asupra proiectului de Lege pentru aprobarea Ordonanţei de urgenţă a Guvernului nr.41/2008 privind sprijinul financiar pentru pierderi cauzate de îngheţul târziu de primăvară în pomicultură

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.41/2008 privind sprijinul financiar pentru pierderi cauzate de îngheţul târziu de primăvară în pomicultură, transmis cu adresa nr.PL. x 373  din 17 iunie 2008 şi înregistrat sub nr.24/228/18.06.2008. 

La întocmirea raportului, Comisia a avut în vedere avizul favorabil al Consiliului Legislativ.
Proiectul de lege are ca obiect de reglementare acordarea unui sprijin financiar întreprinderilor mici şi mijlocii din sectorul pomicol pentru pierderi cauzate de îngheţul târziu de primăvară. 
Proiectul de Lege pentru aprobarea Ordonanţei de urgenţă a Guvernului nr.41/2008 privind sprijinul financiar pentru pierderi cauzate de îngheţul târziu de primăvară în pomicultură face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în Ministerul Agriculturii şi Dezvoltării Rurale. 

La lucrările comisiei au fost prezenţi 26 de deputaţi, din totalul de 26 de membri ai comisiei.

Proiectul de lege a fost adoptat în unanimitate, în forma prezentată de Senat, în şedinţa din 23.06.2008.

Proiectul de lege  a fost adoptat de Senat în şedinţa din 3 iunie 2008.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.
     PREŞEDINTE,



                               SECRETAR,


Dr. Atilla KELEMEN 


                            Vasile MOCANU  
Întocmit: Consilier,  Anton Păştinaru
               Expert, Gheorghe Adrian Goţa

